User:Iulian Buzatu

''Aflat la cea de-a treia ediţie, mult aşteptatul eveniment "City Fashion Week 2017", ce a reunit mai mulţi designeri români la Cluj-Napoca, şi-a deschis porţile înca odată, în perioada 24-26 noiembrie în incinta Grand Hotel Napoca, pentru a prezenta publicului dornic să descopere lumea fashion-ului nenumărate colecţii de haine ce-ţi taie răsuflarea şi îţi încântă privirea. Printre stiliştii cunoscuţi şi creatorii cu idei inovative pentru colecţii reuşite se numără şi inconfundabilul Cătălin Botezatu, o personalitate celebră şi totodată marcantă în lumea modei, care s-a afirmat prin colecţii prezentate de modele bine instruite de către agenţia clujeană de modeling "City Models". Atmosfera evenimentului a fost una de poveste, cu fete şi băieţi ce alergau emoţionaţi în stânga şi în dreapta pentru a prinde un loc cât mai aproape de scenă şi a privi cum se produce magia. Pe chipul fiecărei persoane se putea citi nerăbdarea, dar şi bucuria de a lua parte la defilări de excepţie. Gazda "City Fashion Week 2017" a fost nimeni altul decât Ioan Isaiu, un celebru actor român ce s-a afirmat nu doar pe micile ecrane din casele telespectatorilor, ci şi pe scenele teatrului. Alături de acesta, pe scenă au urcat marii designeri ai României pentru a-şi prezenta colecţiile pline de culoare, designeri precum Romaniţa Ivan, Maria Marinescu, Clara Rotescu, Mineli şi aşa mai departe. Tot acest tablou parcă desprins dintr-un basm era acompaniat de o coloană sonoră specifică prezentărilor de modă, motiv pentru care modelele ce urmau sa poarte hainele create de designeri au prins încredere în ele şi au arătat o atitudine demnă de podium. "În modă să ai atitudine, pentru că degeaba eşti frumos şi mergi bine dacă nu ai atitudine. Aceasta face diferenţa între modelele bune şi modelele mai puţin bune!", afirmă Cătălin Botezatu. În fiecare seară a evenimentului, defilările începeau la ora 20,00 şi se încheiau la ora 23,00. Publicul era ochi şi urechi la acţiunea ce se desfăşura pe scenă, iar fotografii captau cele mai interesante şi importante momente ale prezentărilor. Pentru a se face remarcaţi, chiar şi oamenii care au venit să admire defilările au purtat outfit-uri extravagante însoţite de accesorizări care mai de care mai spectaculoase. În pauzele dintre defilări, publicul avea ocazia să iasă din sala cu podiumul pentru a se relaxa la un bar special amenajat pentru invitaţi, în incinta hotelului. Barmani îndemânatici şi politicoşi le ofereau băutură, iar cei care doreau poze cu celebrităţi erau fotografiaţi de către fotografi profesionişti. În materie de hair styling, au fost afişate lucrări încântătoare ce implicau împletituri şi tehnici de lucru complexe. Modelele erau coafate de către specialişti în domeniu, aceştia punându-le în evidenţă accesoriile folosite pentru a le da un aspect deosebit. De la coafuri simple până la coafuri complicate, fiecare ţinută de un style aparte. "City Fashion Week 2017" a reprezentat un eveniment "care a întrecut orice aşteptare deoarece a avut momente impecabile, cu ţinute originale şi modele pregătite la cel mai înalt nivel", afirmă un designer celebru, Maria Marinescu.''